**Måndalen** er ei bygd i Rauma kommune i Møre og Romsdal. Bygda har om lag 900 innbyggere og er senteret på sørsiden av Romsdalsfjorden i kommunen.
Bygda omfatter Voll, Samset, Bruaset, Skare, Venås, Bø, Moen, Raknem, Skeide, Sæbø, Sauset, Oterholm, Søvika og Hovde. Sentrum i bygda ligger på Voll som har en frisørsalong, dagligvarebutikk med post, småbåthamn, kai med stupetårn, campingplass, badeplass og bensinstasjon. Hadde tidligere flere kolonialer et bakeri, kaffer, bank og postkontor.

Samfunn
-------

Hovedkontor til investeringsselskapet Wenaasgruppen ligger langs sjøen i Voll sentrum og har egen brygge.
I tillegg til tradisjonelt jordbruk har bygda lang tradisjon med konfeksjon og trevare. Mest kjent er Wenaas og Måndalen trevare.

Bygda har flere bygg- og anleggsfirma i tillegg til transportfirma. Investeringsselskapet Wenaasgruppen har sitt hovedkontor på Voll. Det er et av Norges største innafor hotelleiendom.
Tidligere hadde bygda en sportsfiskeredskapsindustri. De mest kjente produktene var Møre-Silda, Søvik-svivel og Oterlinen Record.

Bygda har en skole Måndalen skule med skoletrinna 1 - 10 og barnehage, aldersheim med 22 plasser, et bakeri og en frisørsalong, dagligvarebutikk med post, småbåthavn, kai med stupetårn, kafe, campingplass, badeplass og bensinstasjon.

Nede ved fjorden ligger Voll kyrkje, en trekirke fra 1896.

Sport
-----

Måndalen Idrettslag (MIL) har ei aktiv fotballgruppe. Laget spilte i 3. divisjon i sesongene 2007–2009.
Laget bygde i 2009 *Måndalshallen* som er en idrettshall med kunstgress.

For den som er tur/fjell-interesserte, er det mange muligheter for flotte turer både sommer og vinter.
Turgruppa i Måndalen idrettslag selger turorienteringskart på den lokale butikken(mai-oktober). Den viser kartreferanser til aktuelle fjellvann, fjelltopper og setrer. Stier er merket i kartet.

Forsamlingslokaler:
-------------------

* Måndalen ungdomshus – Råkjè,
* Måndalen bedehus,
* Idrettshuset (tidl. Go`bit`n kafe)

Måndalen har egen brannstasjon underlagt Rauma Brannvesen.

Elver
-----

Måna renner gjennom bygda og ut i Vollabukta ved Måna camping.
Elva Måna renn gjennom bygda og ut i Vollabukta ved Måna camping. Den viktigste sideelva er Vemora. Det går laks både i Måna og til tider i nedereste del av Vemora.

Tørla vassverk er det lokale vassverket. Drikkevannet kommer fra Svartevatnet og inntaket er i elva Tørla. Det blir distribuert i nesten heile bygda inklusive Hovde og Søvika.

Historie
--------

Måndalen i 1956. Utsikt fra Voll sentrum nær elvemunningen sett mot Hovdekollen på andre siden av Vollabukta.
Voll var en tidligere kommune. Fra 1837 var Voll del av Eid og Voll formannskapsdistrikt.

Herredsstyret (kommunestyret) i Eid og Voll vedtok 11. desember 1865 enstemming at kommunen skulle deles, slik at de to delene skulle bli egne herreder (kommuner). Men delingen ble endelig fastsatt først ved kongelig resolusjon 11. januar 1873, slik at Voll og Eid ble egne kommuner 1. januar 1874. Ved delingen hadde Voll 695 innbyggere og et areal på 260 km². 1. januar 1964 ble Voll slått sammen med Eid, Grytten, Hen og det meste av Veøy kommuner til den nye Rauma kommune. Ved sammenslåingen hadde Voll 1163 innbyggere. 

Ved unionsoppløsningen i 1905 stemte alle for oppløsing av unionen med Sverige og 171 for at prins Carl skulle bli Noregs konge og 60 imot. Europavei 136 krysser bygda og i mai 1993 åpnet Måndalstunnelen den er 2 080 meter lang. 19. februar 2006 mistet fire ungdommer, to jenter og to gutter, livet i en kollisjon mellom en trailer og en personbil på Europavei 136 mellom Tresfjord og Daugstad i Møre og Romsdal. Alle ungdommen var tilhørerne Måndalen.

Kjente personer
---------------

Bygda har fostret flere nasjonalt kjente personer:

* Knut Samset (1879–1937), misjonær
* Ingvald Raknem (1910–1980), professor
* Oddgeir Bruaset (f. 1944), programleder (NRK)
* Nils Harald Nikolaisen (f. 1949), programleder og redaktør
* Lars Wenaas (f. 1951), hotelleier og investor

Referanser
----------

1. ↑
2. ↑  «Arkivert kopi». Arkivert fra originalen 11. desember 2006. Besøkt 5. april 2007.
3. ↑  «Arkivert kopi». Arkivert fra originalen 15. mars 2005. Besøkt 9. januar 2010.
4. ↑  «Arkivert kopi». Arkivert fra originalen 30. juni 2007. Besøkt 5. april 2007.
5. ↑  «Arkivert kopi». Arkivert fra originalen 30. juni 2007. Besøkt 5. april 2007.
6. ↑  «Arkivert kopi». Arkivert fra originalen 18. mars 2016. Besøkt 5. april 2007.
7. ↑
8. ↑  «Arkivert kopi». Arkivert fra originalen 5. desember 2020. Besøkt 5. april 2007.
9. ↑  «Arkivert kopi». Arkivert fra originalen 4. mars 2016. Besøkt 5. april 2007.
10. ↑
11. ↑  Fire ungdommer revet bort: Liten bygd i sorg VG
12. ↑  Fire unge døde på ulykkesstrekning NRK

Eksterne lenker
---------------

* Måndalen vel[*død lenke*]

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |